《赋得篱上雀送宜春龙旂伯章赴长沙》
元代·郭钰

瞻彼上林，万木交错，尔独何为傍篱落。不如南溟鹏，又不似辽东鹤。

高飞无力天地远，短棘疏烟晚萧索。遗穗荡尽山田空，虞罗不收溪雨作。

未看春日百花晴，宁惜穷阴一枝恶。呜呼壮士当雄飞，八翼天风散寥廓。

紫鸾丹凤参翱翔，愧尔啁啾篱上雀。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。